Slutten på kald krig medførte store endringer i Forsvaret og fokus endret seg fra stående beredskap til produksjon av soldater og befal primært til mobiliseringshæren. Nytt tjenestemønster for vernepliktige inne til førstegangstjeneste ble innført fra 1995 med det såkalte 0+ systemet. Soldatene skulle med dette gjennomføre hele sin tjeneste i samme avdeling og tjenestetiden skulle i større grad tilpasses skoleåret med hovedinnrykk på sommeren. 2. bataljon og de øvrige operative bataljoner i Brig N overtok rekrutt utdanningen fra øvingsavdelingene i Sør-Norge og soldatene fikk dermed 12 mnds tjeneste i avdelingen.